༼༡༥༽
འཇིགས་མེད་སྐུ་བཞིའི་གོ་འཕང་མཆོག་བརྙེས་ཤིང་། །
གླིང་འདིར་བསྟན་པའི་དཔུང་གཉེན་ངུར་སྨྲིག་གར། །
བསྒྱུར་མཛད་དབང་ཕྱུག་བརྒྱད་ལྡན་འགྲོ་བའི་མགོན། །
འཇིགས་བྲལ་ཕྱོགས་ལས་རྣམ་རྒྱལ་གསོལ་བ་འདེབས། །
བདག་བློའི་དད་པའི་ཀུ་མུད་བཞད་པའི་རྩེར། །
མགོན་ཁྱོད་མཚན་དཔེའི་གཟུགས་སྐུའི་ཆ་རྫོགས་པ། །
འགྱུར་མེད་ཉོན་མོངས་ཚ་གདུང་གཞོམ་སླད་དུ། །
བྱིན་རླབས་བསིལ་བའི་འོད་བརྒྱ་ཆང་མེད་སྩོལ། །
དེང་བཟུང་ཚེ་རབས་པདྨ་དཀར་པོའི་འཕྲེང་། །
མགོན་ཁྱོད་ཞབས་ཟུང་ཉི་འོད་དང་འགྲོགས་ཏེ། །
ཟབ་རྒྱས་སྦྲང་རྩིའི་གཏེར་གྱི་རྒྱུད་གཏམས་པའི། །
བློ་གསལ་རྐང་དྲུག་རོལ་བའི་གར་བསྒྱུར་ཤོག །
མདོར་ན་བསགས་པའི་དགེ་ཚོགས་འོ་མའི་རྡུལ། །
མགོན་ཁྱོད་ཐུགས་བསྐྱེད་གཏིང་ཟབ་རོལ་བའི་མཚོར། །
འདྲེས་ནས་རྒྱལ་སྲས་སྤྱོད་པའི་རླབས་འཁྲུགས་པའི། །
སྲས་ཀྱི་ཐུ་བོ་ཉིད་དུ་བདག་གྱུར་ཅིག །
ཅེས་ཚེ་རབས་རྗེས་འཛིན་མདོར་བསྡུས་འདི་ཡང་དད་པའི་ཕྲེང་བ་མགུལ་བའི་རྒྱན་དུ་རོལ་བ་ཉེ་འཁོར་
དབུ་མཛད་ཆེན་མོ་ཤེས་རབ་དར་རྒྱས་ཀྱིས་འདོད་མོས་ལྟར་༧ལྷོ་རྒྱུད་ཀྱི་རྒྱལ་རིགས་ཀྱི་བརྗེས་སྦྱར་བའི་ཡི་གེ་
བ་དྲུང་ཆུང་ཟླ་སྲང་བཞང་བློས་བགྱིས་པའོ། །
342

ཐོར་བུའི་སྐོར།